[{"text_idx": "#000002", "text": "Mae pandemig Covid-19 wedi cael effaith anghymesur ar bobl o gymunedau Du, Asiaidd ac Ethnig Leiafrifol, gan gynnwys pobl hy\u0302n, ac mae\u2019r anghydraddoldebau a oedd yn bodoli eisoes wedi gwaethygu."}, {"text_idx": "#000003", "text": "Ar y cyfan, nid oes cofnod o brofiadau uniongyrchol pobl hy\u0302n o gymunedau Du, Asiaidd ac Ethnig Leiafrifol, a heb y dystiolaeth hon mae pobl hy\u0302n o gymunedau Du, Asiaidd ac Ethnig Leiafrifol a\u2019r materion sy\u2019n effeithio ar eu bywydau yn anweledig."}, {"text_idx": "#000004", "text": "Mewn ymateb i hyn, mae Comisiynydd Pobl Hy\u0302n Cymru eisiau clywed gan bobl hy\u0302n o gymunedau Du, Asiaidd ac Ethnig Leiafrifol sy\u2019n byw yng Nghymru am y materion a\u2019r heriau y maen nhw\u2019n eu hwynebu, yn ogystal a\u0302 phrofiadau cadarnhaol pobl o heneiddio."}, {"text_idx": "#000005", "text": "Bydd y gwaith ymchwil hwn yn darparu sylfaen dystiolaeth gref i alluogi\u2019r Comisiynydd i ddeall yn well pa faterion y mae angen rhoi sylw iddynt a phenderfynu pa gamau sydd eu hangen i wella bywydau pobl hy\u0302n o gymunedau Du, Asiaidd ac Ethnig Leiafrifol."}, {"text_idx": "#000007", "text": "Hoffai\u2019r Comisiynydd weithio gydag unigolion/sefydliadau sefydledig sydd a\u0302 chysylltiadau cymunedol cryf a\u0302 phobl hy\u0302n o gymunedau Du, Asiaidd ac Ethnig Leiafrifol er mwyn hwyluso\u2019r ymgysylltu a chasglu\u2019r dystiolaeth."}, {"text_idx": "#000008", "text": "Felly, unigolion/sefydliadau fyddai\u2019n gyfrifol am ddod o hyd i gyfranogwyr sy\u2019n awyddus i rannu eu profiadau, ymgysylltu a\u0302 nhw i gasglu eu profiadau personol mewn ffordd sy\u2019n addas i\u2019r person hy\u0302n, a chyflwyno\u2019r wybodaeth a gasglwyd o fewn yr amserlen a ddymunir."}, {"text_idx": "#000009", "text": "Nid oes rhaid i\u2019r ymgysylltu hwn ganolbwyntio\u2019n gyfan gwbl ar brofiadau pobl o bandemig Covid-19; mater i\u2019r cyfranogwyr yw penderfynu beth hoffent ei rannu fel rhan o\u2019u profiad uniongyrchol."}, {"text_idx": "#000012", "text": "Bydd y rhai sy\u2019n ymgymryd a\u0302\u2019r ymgysylltu felly\u2019n cael cyfres o gwestiynau cyfweliad i ddarparu fframwaith ar gyfer strwythuro cyfweliadau. Bydd hyn hefyd yn helpu i nodi thema\u0302u cyffredin o\u2019r profiadau uniongyrchol a gasglwyd."}, {"text_idx": "#000013", "text": "Mae\u2019r Comisiynydd yn gwahodd unigolion/sefydliadau sy\u2019n awyddus i fod yn rhan o\u2019r broses o gasglu profiadau uniongyrchol pobl hy\u0302n o gymunedau Du, Asiaidd ac Ethnig Leiafrifol i lenwi Ffurflen Mynegi Diddordeb, sy\u2019n amlinellu eu cynllun ar gyfer casglu\u2019r profiadau uniongyrchol, gan gynnwys costau manwl."}]